nibzard/narodne-novine-full-text-markdown huggingface dataset:
## Rješenje kojim se društvu Tomić & CO. zastupanje u osiguranju d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

### NN 120/2009 (5.10.2009.), Rješenje kojim se društvu Tomić & CO. zastupanje u osiguranju d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

120 05.10.2009 Rješenje kojim se društvu Tomić & CO. zastupanje u osiguranju d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2973

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2, članka 250. stavak 2, i članka 260. stavak 1. točka 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu društva Tomić & Co. trgovina i zastupanje d.o.o. Zagreb, Folnegovićeva 12, osnivača društva Tomić & Co. zastupanje u osiguranju d.o.o. za zastupanje u osiguranju, »u osnivanju«, Zagreb, za izdavanje dozvole za obavljanje poslova zastupanja u osiguranju, na sjednici održanoj 24. rujna 2009. donijela je

RJEŠENJE

I. Društvu Tomić & Co. zastupanje u osiguranju d.o.o. za zastupanje u osiguranju, Zagreb, daje se dozvola za obavljanje poslova zastupanja u osiguranju.

II. Društvo Tomić & Co. zastupanje u osiguranju d.o.o. za zastupanje u osiguranju, Zagreb, dužno je poslove zastupanja u osiguranju obavljati kao isključivu djelatnost.

III. Društvo Tomić & Co. zastupanje u osiguranju d.o.o. za zastupanje u osiguranju, Zagreb, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa UP/I-453-02/09-37/64

Urbroj: 326-112-09-4

Zagreb, 24. rujna 2009.

Predsjednik Uprave
Ante Samodol, v. r.

Rješenje, NN 120/2009-2973
## Odluka kojom se do 31. prosinca 2009. društva za upravljanje investicijskim fondovima oslobađaju plaćanja naknade Hrvatskoj agenciji za nadzor financijskih usluga i administrativne pristojbe u korist državnog proračuna

### NN 120/2009 (5.10.2009.), Odluka kojom se do 31. prosinca 2009. društva za upravljanje investicijskim fondovima oslobađaju plaćanja naknade Hrvatskoj agenciji za nadzor financijskih usluga i administrativne pristojbe u korist državnog proračuna

120 05.10.2009 Odluka kojom se do 31. prosinca 2009. društva za upravljanje investicijskim fondovima oslobađaju plaćanja naknade Hrvatskoj agenciji za nadzor financijskih usluga i administrativne pristojbe u korist državnog proračuna

HRVATSKA AGENCIJA ZA NADZOR FINANCIJSKIH USLUGA

2975

Na temelju odredbi članka 5. stavka 2. i članka 9. stavka 2. Statuta Hrvatske agencije za nadzor financijskih usluga («Narodne novine« br. 31/06), a u svezi članka 4. stavka 5. točke 9. Pravilnika o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine«, broj 155/08), Hrvatska agencija za nadzor financijskih usluga, na temelju odluke Uprave na sjednici održanoj 24. rujna 2009. godine donijela je

ODLUKU

1. Do dana 31. prosinca 2009. društva za upravljanje investicijskim fondovima oslobađaju se plaćanja naknade Hrvatskoj agenciji za nadzor financijskih usluga i administrativne pristojbe u korist državnog proračuna, isključivo i jedino za izmjene prospekta i statuta otvorenih investicijskih fondova s javnom ponudom koji se izmjenjuju radi usklađenja s Kodeksom društava za upravljanje investicijskim fondovima donesenim 3. srpnja 2009.

2. Ova Odluka objavit će se u »Narodnom novinama«.

Klasa: 011-02/08-04/27

Urbroj: 326-01/09-3

Zagreb, 24. rujna 2009.

Predsjednik Uprave
Ante Samodol, v. r.

Odluka, NN 120/2009-2975
## Odluka o izmjenama Odluke o gradskim porezima Grada Požege

### NN 120/2009 (5.10.2009.), Odluka o izmjenama Odluke o gradskim porezima Grada Požege

GRAD POŽEGA

2976

Na temelju članka 30. Zakona o financiranju jedinica lokalne i područne (regionalne) samouprave (»Narodne novine«, broj: 117/93, 69/97, 33/00, 73/00, 127/00., 59/01., 107/01., 117/01., 150/02., 147/03., 132/06., 26/07. i 73/08.), članka 34. i članka 110. Statuta Grada Požege (Službene novine Grada Požege, broj: 15/09.), Gradsko vijeće Grada Požege na 2. sjednici, održanoj 10. 9. 2009. donosi

ODLUKU

O IZMJENAMA ODLUKE O GRADSKIM POREZIMA GRADA POŽEGE

Članak 1.

Ovom Odlukom mijenja se Odluka o gradskim porezima Grada Požege (Službene novine Grada Požege, broj: 4/07.), u daljnjem tekstu, skraćeno: Odluka).

Članka 2.

U članku 20. stavak 2. Odluke o gradskim porezima Grada Požege, briše se.

Članak 3.

Ova Odluka stupa na snagu osam dana od dana objave u Službenim novinama Grada Požege.

Ista Odluka objavit će se i u »Narodnim novinama«.

Klasa: 400-01/07-01/9

Urbroj: 2177/01-02/01-09-5

Požega, 10. rujna 2009.

Predsjednik
Zvonko Štajduhar, v. r.

Odluka, NN 120/2009-2976
## Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

### NN 121/2009 (7.10.2009.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

HRVATSKI SABOR

2978

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Proglašavam Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora, koji je Hrvatski sabor donio na sjednici 24. rujna 2009. godine.

Klasa: 011-01/09-01/163

Urbroj: 71-05-03/1-09-2

Zagreb, 28. rujna 2009.

Predsjednik
Republike Hrvatske
Stjepan Mesić, v. r.

ZAKON

O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Članak 1.

Ovlašćuje se Vlada Republike Hrvatske da uredbama uređuje pitanja tekuće gospodarske politike iz djelokruga Hrvatskoga sabora, osim izmjena državnog proračuna i propisivanja poreza, te onih pitanja koja prema Ustavu Republike Hrvatske može uređivati samo Hrvatski sabor u razdoblju:

– od 15. prosinca 2009. do 15. siječnja 2010. i

– od 15. srpnja 2010. do 15. rujna 2010.

Članak 2.

Iznimno od odredbe članka 1. ovoga Zakona, ovlašćuje se Vlada Republike Hrvatske da u razdoblju od dana raspuštanja ili isteka mandata Hrvatskoga sabora pa do dana prvog zasjedanja novoizabranoga Hrvatskog sabora uredbama uređuje pojedina pitanja iz djelokruga Hrvatskoga sabora osim onih pitanja koja prema Ustavu Republike Hrvatske može uređivati samo Hrvatski sabor i donošenja ili izmjena državnog proračuna, te propisivanja poreza.

Članak 3.

Vlada Republike Hrvatske podnijet će Hrvatskome saboru izvješće o donošenju uredbe odmah nakon njezinog donošenja, a na svaku sjednicu Hrvatskoga sabora izvješće o uredbama koje je na temelju ovlasti iz članka 1. ovoga Zakona donijela između dviju sjednica Hrvatskoga sabora, odnosno na prvo zasjedanje novoizabranoga Hrvatskog sabora izvješće o uredbama koje je donijela od dana podnošenja posljednjeg izvješća.

Članak 4.

Uredbe koje je Vlada Republike Hrvatske donijela na temelju Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 116/08.) koje vrijede na dan stupanja na snagu ovoga Zakona ostaju na snazi, a najdulje do 31. prosinca 2009.

Članak 5.

Danom stupanja na snagu ovoga Zakona prestaje važiti Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 116/08.).

Članak 6.

Ovaj Zakon stupa na snagu danom objave u »Narodnim novinama«.

Klasa: 022-03/09-01/03

Zagreb, 24. rujna 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 121/2009-2978
## Odluka o izmjenama i dopunama Odluke o utvrđivanju naknade za rad članovima Povjerenstva za odlučivanje o sukobu interesa koji nisu iz reda zastupnika

### NN 121/2009 (7.10.2009.), Odluka o izmjenama i dopunama Odluke o utvrđivanju naknade za rad članovima Povjerenstva za odlučivanje o sukobu interesa koji nisu iz reda zastupnika

HRVATSKI SABOR

2980

Na temelju članka 16. stavka 8. Zakona o sprječavanju sukoba interesa u obnašanju javnih dužnosti (»Narodne novine«, br. 163/03., 94/04., 48/05., 141/06., 60/08. i 38/09.) Hrvatski sabor na sjednici 2. listopada 2009. donio je

ODLUKU

O IZMJENAMA I DOPUNAMA ODLUKE O UTVRĐIVANJU NAKNADE ZA RAD ČLANOVIMA POVJERENSTVA ZA ODLUČIVANJE O SUKOBU INTERESA KOJI NISU IZ REDA ZASTUPNIKA

Članak 1.

U Odluci o utvrđivanju naknade za rad članovima Povjerenstva za odlučivanje o sukobu interesa koji nisu iz reda zastupnika (»Narodne novine«, br. 31/05.) točka II. mijenja se i glasi:

»Članovima Povjerenstva iz točke I. izabranim za predsjednika i zamjenika predsjednika Povjerenstva pripada naknada za rad koja im se isplaćuje mjesečno unatrag u visini koja se utvrđuje množenjem osnovice za obračun plaće državnih dužnosnika propisane Zakonom o obvezama i pravima državnih dužnosnika (»Narodne novine«, br. 101/98., 135/98., 105/99., 25/00., 73/00., 131/00., 30/01., 59/01., 114/01., 153/02., 16/04., 30/04., 187/04., 121/05., 151/05., 141/06., 17/07., 82/07., 107/07., 60/08. i 38/09.) s koeficijentom 1,00 za predsjednika Povjerenstva i 0,90 za zamjenika predsjednika Povjerenstva.

Ostalim članovima Povjerenstva koji nisu iz reda zastupnika pripada naknada za rad koja im se isplaćuje mjesečno unatrag u visini koja se utvrđuje množenjem osnovice za obračun plaće državnih dužnosnika propisane Zakonom o obvezama i pravima državnih dužnosnika s koeficijentom 0,80.«

Članak 2.

Ova Odluka objavit će se u »Narodnim novinama«.

Klasa: 121-01/09-01/01

Zagreb, 2. listopada 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 121/2009-2980
## Odluka o imenovanju člana Upravnog vijeća Hrvatske izvještajne novinske agencije

### NN 121/2009 (7.10.2009.), Odluka o imenovanju člana Upravnog vijeća Hrvatske izvještajne novinske agencije

HRVATSKI SABOR

2981

Na temelju članka 80. Ustava Republike Hrvatske i članka 11. stavka 1. Zakona o Hrvatskoj izvještajnoj novinskoj agenciji (»Narodne novine«, br. 96/01.), Hrvatski sabor na sjednici 2. listopada 2009. donio je

ODLUKU

O IMENOVANJU ČLANA UPRAVNOG VIJEĆA HRVATSKE IZVJEŠTAJNE NOVINSKE AGENCIJE

Imenuje se VLAHO BOGIŠIĆ članom Upravnog vijeća Hrvatske izvještajne novinske agencije.

Klasa: 021-13/09-07/08

Zagreb, 2. listopada 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 121/2009-2981
## Odluka o razrješenju predsjednika, zamjenice predsjednika i dijela članova Vijeća Hrvatske agencije za poštu i elektroničke komunikacije

### NN 121/2009 (7.10.2009.), Odluka o razrješenju predsjednika, zamjenice predsjednika i dijela članova Vijeća Hrvatske agencije za poštu i elektroničke komunikacije

HRVATSKI SABOR

2982

Na temelju članka 80. Ustava Republike Hrvatske i članka 8. stavka 2. Zakona o elektroničkim komunikacijama (»Narodne novine«, br. 73/08.), Hrvatski sabor na sjednici 2. listopada 2009. donio je

ODLUKU

O RAZRJEŠENJU PREDSJEDNIKA, ZAMJENICE PREDSJEDNIKA I DIJELA ČLANOVA VIJEĆA HRVATSKE AGENCIJE ZA POŠTU I ELEKTRONIČKE KOMUNIKACIJE

I.

Razrješuje se GAŠPER GAĆINA dužnosti predsjednika Vijeća Hrvatske agencije za poštu i elektroničke komunikacije, radi isteka mandata.

II.

Razrješuje se TEREZIJA BENČIĆ dužnosti zamjenice predsjednika Vijeća Hrvatske agencije za poštu i elektroničke komunikacije, radi isteka mandata.

III.

Razrješuju se dužnosti članovi Vijeća Hrvatske agencije za poštu i elektroničke komunikacije, radi isteka mandata:

– MILJENKO KRVIŠEK,

– JURAJ MUŽINA.

Klasa: 021-13/09-07/25

Zagreb, 2. listopada 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 121/2009-2982
## Odluka o imenovanju predsjednika, zamjenika predsjednika i dijela članova Vijeća Hrvatske agencije za poštu i elektroničke komunikacije

### NN 121/2009 (7.10.2009.), Odluka o imenovanju predsjednika, zamjenika predsjednika i dijela članova Vijeća Hrvatske agencije za poštu i elektroničke komunikacije

HRVATSKI SABOR

2983

Na temelju članka 80. Ustava Republike Hrvatske i članka 8. stavka 2. Zakona o elektroničkim komunikacijama (»Narodne novine«, br. 73/08.), Hrvatski sabor na sjednici 2. listopada 2009. donio je

ODLUKU

O IMENOVANJU PREDSJEDNIKA, ZAMJENIKA PREDSJEDNIKA I DIJELA ČLANOVA VIJEĆA HRVATSKE AGENCIJE ZA POŠTU I ELEKTRONIČKE KOMUNIKACIJE

I.

Imenuje se MILJENKO KRVIŠEK predsjednikom Vijeća Hrvatske agencije za poštu i elektroničke komunikacije.

II.

Imenuje se GAŠPER GAĆINA zamjenikom predsjednika Vijeća Hrvatske agencije za poštu i elektroničke komunikacije.

III.

Za članove Vijeća Hrvatske agencije za poštu i elektroničke komunikacije imenuju se:

– TEREZIJA BENČIĆ,

– JURAJ MUŽINA.

Klasa: 021-13/09-07/25

Zagreb, 2. listopada 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 121/2009-2983
## Odluka o odlikovanju Redom Danice hrvatske s likom Marka Marulića za osobite zasluge u očuvanju kulture hrvatskog naroda u Republici Srbiji

### NN 121/2009 (7.10.2009.), Odluka o odlikovanju Redom Danice hrvatske s likom Marka Marulića za osobite zasluge u očuvanju kulture hrvatskog naroda u Republici Srbiji

PREDSJEDNIK REPUBLIKE HRVATSKE

2984

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM DANICE HRVATSKE S LIKOM
MARKA MARULIĆA

za osobite zasluge u očuvanju kulture hrvatskog naroda u Republici Srbiji:

1. JASNA MELVINGER

2. LAZAR MERKOVIĆ

3. VOJISLAV SEKELJ

4. PETKO VOJNIĆ PURČAR.

Klasa: 060-03/09-13/14

Urbroj: 71-05-04/1-09-01

Zagreb, 25. rujna 2009.

Predsjednik
Republike Hrvatske
**Stjepan Mesić**, v. r.

Odluka, NN 121/2009-2984
## Odluka o odlikovanju Redom Danice hrvatske s likom Marka Marulića za osobite zasluge u kulturi

### NN 121/2009 (7.10.2009.), Odluka o odlikovanju Redom Danice hrvatske s likom Marka Marulića za osobite zasluge u kulturi

PREDSJEDNIK REPUBLIKE HRVATSKE

2985

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM DANICE HRVATSKE S LIKOM
MARKA MARULIĆA

za osobite zasluge u kulturi:

1. VELJKO BULAJIĆ

2. MARIJA CRNOBORI

3. don BRANKO SBUTEGA – posmrtno.

Klasa: 060-03/09-13/10

Urbroj: 71-05-04/1-09-01

Zagreb, 25. rujna 2009.

Predsjednik
Republike Hrvatske
**Stjepan Mesić**, v. r.

Odluka, NN 121/2009-2985
## Odluka o odlikovanju Redom Danice hrvatske s likom Franje Bučara za osobite zasluge u športu

### NN 121/2009 (7.10.2009.), Odluka o odlikovanju Redom Danice hrvatske s likom Franje Bučara za osobite zasluge u športu

PREDSJEDNIK REPUBLIKE HRVATSKE

2986

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM DANICE HRVATSKE S LIKOM
FRANJE BUČARA

za osobite zasluge u športu:

1. IVAN – ICO HORVAT

2. BRANKO OMAZIĆ

3. JOSIP STRMEČKI.

Klasa: 060-03/09-13/11

Urbroj: 71-05-04/1-09-01

Zagreb, 25. rujna 2009.

Predsjednik
Republike Hrvatske
**Stjepan Mesić**, v. r.

Odluka, NN 121/2009-2986
## Odluka o odlikovanju dr. sc. Radomira Pavićevića Redom Danice hrvatske s likom Katarine Zrinske

### NN 121/2009 (7.10.2009.), Odluka o odlikovanju dr. sc. Radomira Pavićevića Redom Danice hrvatske s likom Katarine Zrinske

PREDSJEDNIK REPUBLIKE HRVATSKE

2987

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

dr. sc. RADOMIR PAVIĆEVIĆ

REDOM DANICE HRVATSKE S LIKOM
KATARINE ZRINSKE

za osobite zasluge za zdravstvo, socijalnu skrb i promicanje moralnih društvenih vrednota.

Klasa: 060-03/09-13/12

Urbroj: 71-05-04/1-09-01

Zagreb, 25. rujna 2009.

Predsjednik
Republike Hrvatske
**Stjepan Mesić**, v. r.

Odluka, NN 121/2009-2987
## Odluka o odlikovanju Redom Danice hrvatske s likom Antuna Radića za osobite zasluge u prosvjeti

### NN 121/2009 (7.10.2009.), Odluka o odlikovanju Redom Danice hrvatske s likom Antuna Radića za osobite zasluge u prosvjeti

PREDSJEDNIK REPUBLIKE HRVATSKE

2988

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM DANICE HRVATSKE S LIKOM
ANTUNA RADIĆA

za osobite zasluge u prosvjeti:

1. PAVICA GVOZDIĆ

2. PALMA KLUN POSAVEC.

Klasa: 060-03/09-13/13

Urbroj: 71-05-04/1-09-01

Zagreb, 25. rujna 2009.

Predsjednik
Republike Hrvatske
**Stjepan Mesić**, v. r.

Odluka, NN 121/2009-2988
## Odluka kojom se dodjeljuje Povelja Republike Hrvatske Kineziološkom fakultetu u Zagrebu

### NN 121/2009 (7.10.2009.), Odluka kojom se dodjeljuje Povelja Republike Hrvatske Kineziološkom fakultetu u Zagrebu

PREDSJEDNIK REPUBLIKE HRVATSKE

2989

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se dodjeljuje

POVELJA REPUBLIKE HRVATSKE

KINEZIOLOŠKOM FAKULTETU U ZAGREBU

za osobit doprinos promicanju akademske i športske kulture, a povodom 50-te obljetnice utemeljenja.

Klasa: 061-01/09-01/04

Urbroj: 71-05-04/1-09-01

Zagreb, 25. rujna 2009.

Predsjednik
Republike Hrvatske
**Stjepan Mesić**, v. r.

Odluka, NN 121/2009-2989
## Odluka kojom se dodjeljuje Povelja Republike Hrvatske Bratovštini "Bokeljska mornarica"

### NN 121/2009 (7.10.2009.), Odluka kojom se dodjeljuje Povelja Republike Hrvatske Bratovštini "Bokeljska mornarica"

PREDSJEDNIK REPUBLIKE HRVATSKE

2990

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se dodjeljuje

POVELJA REPUBLIKE HRVATSKE

BRATOVŠTINI »BOKELJSKA MORNARICA«

za osobit doprinos promicanju kulture i očuvanju hrvatske tradicije i baštine u Crnoj Gori, a povodom 1200-te obljetnice utemeljenja.

Klasa: 061-01/09-01/05

Urbroj: 71-05-04/1-09-01

Zagreb, 25. rujna 2009.

Predsjednik
Republike Hrvatske
**Stjepan Mesić**, v. r.

Odluka, NN 121/2009-2990
## Odluka kojom se dodjeljuje Povelja Republike Hrvatske Kulturno-umjetničkom društvu "Mijat Stojanović"

### NN 121/2009 (7.10.2009.), Odluka kojom se dodjeljuje Povelja Republike Hrvatske Kulturno-umjetničkom društvu "Mijat Stojanović"

PREDSJEDNIK REPUBLIKE HRVATSKE

2991

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se dodjeljuje

POVELJA REPUBLIKE HRVATSKE

KULTURNO-UMJETNIČKOM DRUŠTVU
»MIJAT STOJANOVIĆ«

za osobit doprinos promicanju kulture i očuvanju narodnih običaja i baštine, a povodom 100-te obljetnice utemeljenja.

Klasa: 061-01/09-01/06

Urbroj: 71-05-04/1-09-01

Zagreb, 25. rujna 2009.

Predsjednik
Republike Hrvatske
**Stjepan Mesić**, v. r.

Odluka, NN 121/2009-2991
## Odluka kojom se dodjeljuje Povelja Republike Hrvatske Zagrebačkom velesajmu

### NN 121/2009 (7.10.2009.), Odluka kojom se dodjeljuje Povelja Republike Hrvatske Zagrebačkom velesajmu

PREDSJEDNIK REPUBLIKE HRVATSKE

2992

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se dodjeljuje

POVELJA REPUBLIKE HRVATSKE

ZAGREBAČKOM VELESAJMU

za osobit doprinos promicanju gospodarstva u Republici Hrvatskoj, a povodom 100-te obljetnice utemeljenja.

Klasa: 061-01/09-01/07

Urbroj: 71-05-04/1-09-01

Zagreb, 25. rujna 2009.

Predsjednik
Republike Hrvatske
**Stjepan Mesić**, v. r.

Odluka, NN 121/2009-2992
## Odluka kojom se dodjeljuje Povelja Republike Hrvatske Udruzi frizerskih obrtnika

### NN 121/2009 (7.10.2009.), Odluka kojom se dodjeljuje Povelja Republike Hrvatske Udruzi frizerskih obrtnika

PREDSJEDNIK REPUBLIKE HRVATSKE

2993

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se dodjeljuje

POVELJA REPUBLIKE HRVATSKE

UDRUZI FRIZERSKIH OBRTNIKA

za osobit doprinos promicanju obrtništva u Republici Hrvatskoj, a povodom 105-te obljetnice utemeljenja.

Klasa: 061-01/09-01/08

Urbroj: 71-05-04/1-09-01

Zagreb, 25. rujna 2009.

Predsjednik
Republike Hrvatske
**Stjepan Mesić**, v. r.

Odluka, NN 121/2009-2993
## Odluka o postavljenju Nevenke Grdinić za generalnu konzulicu Republike Hrvatske u Talijanskoj Republici sa sjedištem u Trstu

### NN 121/2009 (7.10.2009.), Odluka o postavljenju Nevenke Grdinić za generalnu konzulicu Republike Hrvatske u Talijanskoj Republici sa sjedištem u Trstu

121 07.10.2009 Odluka o postavljenju Nevenke Grdinić za generalnu konzulicu Republike Hrvatske u Talijanskoj Republici sa sjedištem u Trstu

PREDSJEDNIK REPUBLIKE HRVATSKE

2994

Na temelju odredbe članka 98. stavka 3. Ustava Republike Hrvatske, članka 23. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske, klasa: T-Pov-018-07/09-01/06, urbroj: 50304/2-09-05 od 16. rujna 2009., kojim je predsjednica Vlade Republike Hrvatske dala prethodni supotpis, donosim

ODLUKU

kojom postavljam NEVENKU GRDINIĆ za generalnu konzulicu Republike Hrvatske u Talijanskoj Republici, sa sjedištem u Trstu i konzularnim ovlastima nad konzularnim područjem koje obuhvaća pokrajine Veneto i Trentino-Alto Adige i autonomnu pokrajinu Furlaniju-Julijsku Krajinu.

Ova Odluka stupa na snagu danom donošenja.

Klasa: 018-07/09-03/08

Urbroj: 71-05-03/1-09-7

Zagreb, 1. listopada 2009.

Predsjednik
Republike Hrvatske
Stjepan Mesić, v. r.

Odluka, NN 121/2009-2994
## Odluka o postavljenju Ljubinka Matešića za generalnog konzula Republike Hrvatske u Kanadi, sa sjedištem u Mississaugi

### NN 121/2009 (7.10.2009.), Odluka o postavljenju Ljubinka Matešića za generalnog konzula Republike Hrvatske u Kanadi, sa sjedištem u Mississaugi

121 07.10.2009 Odluka o postavljenju Ljubinka Matešića za generalnog konzula Republike Hrvatske u Kanadi, sa sjedištem u Mississaugi

PREDSJEDNIK REPUBLIKE HRVATSKE

2995

Na temelju odredbe članka 98. stavka 3. Ustava Republike Hrvatske, članka 23. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske, klasa: T-Pov-080-02/08-01/561, urbroj: 50304/2-09-01 od 16. rujna 2009., kojim je predsjednica Vlade Republike Hrvatske dala prethodni supotpis, donosim

ODLUKU

kojom postavljam LJUBINKA MATEŠIĆA za generalnog konzula Republike Hrvatske u Kanadi, sa sjedištem u Mississaugi, provincija Ontario i konzularnim ovlastima nad konzularnim područjem koje obuhvaća provincije Ontario, Manitoba, Saskatchewan i Northwest Territories.

Ova Odluka stupa na snagu danom donošenja.

Klasa: 018-07/08-03/15

Urbroj: 71-05-03/1-09-7

Zagreb, 1. listopada 2009.

Predsjednik
Republike Hrvatske
Stjepan Mesić, v. r.

Odluka, NN 121/2009-2995
## Rješenje kojim je Boži Kuni, vlasniku obrta Agencija Skadenca za zastupanje u osiguranju, Belišće, Tržni centar, prestala važiti dozvola za obavljanje djelatnosti zastupanja u osiguranju

### NN 121/2009 (7.10.2009.), Rješenje kojim je Boži Kuni, vlasniku obrta Agencija Skadenca za zastupanje u osiguranju, Belišće, Tržni centar, prestala važiti dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2999

Na temelju odredbe članka 15. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 6. u svezi s člankom 236. stavak 4. Zakona o osiguranju (»Narodne novine« broj 151/05 i 87/08) i članka 141. stavak 1. točka 2. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 1. listopada 2009. godine, donijela je

RJEŠENJE

I. Boži Kuni iz Valpova, A. Šenoe 102, vlasniku obrta Agencija Skadenca za zastupanje u osiguranju, Belišće, Vij. S. H. Gutmanna b.b., Tržni centar, prestala je važiti dozvola za obavljanje djelatnosti zastupanja u osiguranju izdana 14. prosinca 2006. rješenjem klasa: UP/I-453-06/06-03/28, urbroj: 326-112-06-2.

II. Izreka ovog rješenja objavit će se u »Narodnim novinama«.

Klasa: UP/I-453-02/09-37/66

Urbroj: 326-112-09-1

Zagreb, 1. listopada 2009.

Predsjednik Uprave
Ante Samodol, v. r.

Rješenje, NN 121/2009-2999
## Rješenje kojim se Mariju Govorku, vlasniku obrta "Arka" zastupanje u osiguranju, Vrgorac, izdaje dozvola za obavljanje djelatnosti zastupanja u osiguranju

### NN 121/2009 (7.10.2009.), Rješenje kojim se Mariju Govorku, vlasniku obrta "Arka" zastupanje u osiguranju, Vrgorac, izdaje dozvola za obavljanje djelatnosti zastupanja u osiguranju

121 07.10.2009 Rješenje kojim se Mariju Govorku, vlasniku obrta "Arka" zastupanje u osiguranju, Vrgorac, izdaje dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3000

Na temelju odredbi članka 15. točka 4. alineje 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 2. u svezi s člankom 236. stavak 4. i 251. stavak 4., članka 251. stavak 10. u svezi s člankom 236. stavak 4. te članka 260. točka 1. u svezi s člankom 236. stavak 4. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, u predmetu izdavanja dozvole za obavljanje djelatnosti zastupanja u osiguranju u stanici za tehnički pregled vozila H-073 CVH STP »Pločetrans« u Pločama, Dalmatinska b.b., Mariju Govorku, vlasniku obrta »Arka« zastupanje u osiguranju, Vrgorac, Tina Ujevića 5, na sjednici održanoj 1. listopada 2009. godine donijela je

RJEŠENJE

I. Mariju Govorku, vlasniku obrta »Arka« zastupanje u osiguranju, Vrgorac, Tina Ujevića 5, izdaje se dozvola za obavljanje djelatnosti zastupanja u osiguranju u stanici za tehnički pregled vozila H-073 CVH STP »Pločetrans« u Pločama, Dalmatinska b.b.

II. Dozvola za obavljanje djelatnosti zastupanja u osiguranju iz točke I. ovog rješenja izdaje se samo za obavljanje poslova:

– osiguranje od nezgode i

– osiguranje od odgovornosti za upotrebu motornih vozila.

III. Mario Govorko, vlasnik obrta »Arka« zastupanje u osiguranju, Vrgorac, Tina Ujevića 5, dužan je najkasnije osam dana prije početka obavljanja djelatnosti u stanici za tehnički pregled vozila iz točke I. ovog rješenja, Hrvatskoj agenciji za nadzor financijskih usluga dostaviti obavijest o početku poslovanja.

IV. Izreka ovog rješenja objavit će se u »Narodnim novinama«.

Klasa: UP/I-453-02/09-38/16

Urbroj: 326-112-09-3

Zagreb, 1. listopada 2009.

Predsjednik Uprave
Ante Samodol, v. r.

Rješenje, NN 121/2009-3000
## Rješenje kojim se društvu za upravljanje investicijskim fondovima Erste Invest d.o.o., Zagreb, odobravaju izmjene Prospekta i Statuta otvorenog investicijskog fonda s javnom ponudom Erste Conservative i promjena imena navedenog u Erste Euro-Money

### NN 121/2009 (7.10.2009.), Rješenje kojim se društvu za upravljanje investicijskim fondovima Erste Invest d.o.o., Zagreb, odobravaju izmjene Prospekta i Statuta otvorenog investicijskog fonda s javnom ponudom Erste Conservative i promjena imena navedenog u Erste Euro-Money

121 07.10.2009 Rješenje kojim se društvu za upravljanje investicijskim fondovima Erste Invest d.o.o., Zagreb, odobravaju izmjene Prospekta i Statuta otvorenog investicijskog fonda s javnom ponudom Erste Conservative i promjena imena navedenog u Erste Euro-Money

HRVATSKA AGENCIJA ZA NADZOR FINANCIJSKIH USLUGA

3001

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1., članak 109. stavci 2. i 113. Zakona o investicijskim fondovima (»Narodne novine«, broj 150/05) i članka 2. točke 2. Pravilnika kojim se uređuju izmjene prospekata otvorenih investicijskih fondova s javnom ponudom (»Narodne novine«, broj 43/07), Hrvatska agencija za nadzor financijskih usluga, na zahtjev društva za upravljanje investicijskim fondovima Erste Invest d.o.o., Zagreb, Ivana Lučića 2a, u predmetu odobrenja novog Prospekta i Statuta otvorenog investicijskog fonda s javnom ponudom Erste Conservative i promjene imena fonda, temeljem odluke Uprave na sjednici održanoj 1. listopada 2009. godine donosi

RJEŠENJE

1. Društvu za upravljanje investicijskim fondovima Erste Invest d.o.o., Zagreb, Ivana Lučića 2a, odobravaju se izmjene Prospekta i Statuta otvorenog investicijskog fonda s javnom ponudom Erste Conservative i promjena imena navedenog u Erste Euro-Money.

2. Društvo za upravljanje investicijskim fondovima Erste Invest d.o.o., Zagreb, Ivana Lučića 2a, obvezno je objaviti Prospekt i Statut otvorenog investicijskog fonda s javnom ponudom Erste Euro-Money u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dostave ovog rješenja.

3. Erste Euro-Money, otvoreni investicijski fond s javnom ponudom zadržava identifikacijski broj JPN090 u registru fondova.

4. Izreka ovog rješenja objavit će se u »Narodnim novinama«.

Klasa: UP/I 451-04/09-09/43

Urbroj: 326-113-09-2

Zagreb, 1. listopada 2009.

Predsjednik Uprave
Ante Samodol, v. r.

Rješenje, NN 121/2009-3001
## Rješenje kojim se Milanu Bariši Obradoviću i Dariu Smojveru daje odobrenje za imenovanje članom Uprave društva Alfa leasing d.o.o. - u osnivanju, Zagreb, te Društvu Alfa leasing d.o.o. - u osnivanju, Zagreb, daje odobrenje za obavljanje poslova financijskog leasinga i poslova operativnog leasinga

### NN 121/2009 (7.10.2009.), Rješenje kojim se Milanu Bariši Obradoviću i Dariu Smojveru daje odobrenje za imenovanje članom Uprave društva Alfa leasing d.o.o. - u osnivanju, Zagreb, te Društvu Alfa leasing d.o.o. - u osnivanju, Zagreb, daje odobrenje za obavljanje poslova financijskog leasinga i poslova operativnog leasinga

121 07.10.2009 Rješenje kojim se Milanu Bariši Obradoviću i Dariu Smojveru daje odobrenje za imenovanje članom Uprave društva Alfa leasing d.o.o. - u osnivanju, Zagreb, te Društvu Alfa leasing d.o.o. - u osnivanju, Zagreb, daje odobrenje za obavljanje poslova financijskog leasinga i poslova operativnog leasinga

HRVATSKA AGENCIJA ZA NADZOR FINANCIJSKIH USLUGA

3003

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br: 140/05), te odredbe članka 15. Zakona o leasingu (»Narodne novine« br. 135/06) u svezi s odredbama članka 14. i članka 21. Zakona o leasingu, odlučujući u objedinjenom postupku o zahtjevima Nadzornog odbora društva Alfa leasing d.o.o. – u osnivanju Zagreb, Savska cesta 182, za izdavanje odobrenja za imenovanje članova Uprave i zahtjeva osnivača društva Alfa leasing d.o.o. – u osnivanju Zagreb, Savska cesta 182, za izdavanje odobrenja za obavljanje poslova leasinga, Uprava Hrvatske agencije za nadzor financijskih usluga na sjednici održanoj 1. listopada 2009., donijela je

RJEŠENJE

I. Milanu Bariši Obradoviću s prebivalištem u Zagrebu, Marina Tartaglie 16, rođenom 13. rujna 1958. u Metkoviću, daje se odobrenje za imenovanje članom Uprave društva Alfa leasing d.o.o. – u osnivanju, Zagreb, Savska cesta 182;

II. Dariu Smojveru s prebivalištem u Selcu, Španskih boraca 6, rođenom 4. prosinca 1965. u Karlovcu, daje se odobrenje za imenovanje članom Uprave društva Alfa leasing d.o.o. – u osnivanju, Zagreb, Savska cesta 182;

III. Društvu Alfa leasing d.o.o. – u osnivanju, Zagreb, Savska cesta 182, daje se odobrenje za obavljanje poslova financijskog leasinga i poslova operativnog leasinga.

IV. Izreka ovog Rješenja objavit će se u »Narodnim novinama«.

Klasa: UP/I-451-01/09-02/12

Urbroj: 326-114-09-12

Zagreb, 1. listopada 2009.

Predsjednik Uprave
Ante Samodol, v. r.

Rješenje, NN 121/2009-3003
## Rješenje kojim se društvu HP - Hrvatska pošta d.d., Zagreb, izdaje dozvola za obavljanje djelatnosti zastupanja u osiguranju

### NN 121/2009 (7.10.2009.), Rješenje kojim se društvu HP - Hrvatska pošta d.d., Zagreb, izdaje dozvola za obavljanje djelatnosti zastupanja u osiguranju

121 07.10.2009 Rješenje kojim se društvu HP - Hrvatska pošta d.d., Zagreb, izdaje dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3005

Na temelju odredbi članka 15. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. u svezi članka 250. stavak 4. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, u predmetu izdavanja dozvole za obavljanje djelatnosti zastupanja u osiguranju društvu HP – Hrvatska pošta d.d., Zagreb, Jurišićeva 13, na sjednici održanoj 1. listopada 2009. godine donijela je

RJEŠENJE

I. Društvu HP – Hrvatska pošta d.d., Zagreb, Jurišićeva 13, izdaje se dozvola za obavljanje djelatnosti zastupanja u osiguranju.

II. Izreka ovog rješenja objavit će se u »Narodnim novinama«.

Klasa: UP/I-453-02/09-37/69

Urbroj: 326-112-09-3

Zagreb, 1. listopada 2009.

Predsjednik Uprave
Ante Samodol, v. r.

Rješenje, NN 121/2009-3005
## Odluka o odlikovanju Redom hrvatskog pletera za osobit doprinos razvitku i ugledu Republike Hrvatske i dobrobiti njezinih građana

### NN 122/2009 (12.10.2009.), Odluka o odlikovanju Redom hrvatskog pletera za osobit doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

3007

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM HRVATSKOG PLETERA

za osobit doprinos razvitku i ugledu Republike Hrvatske i dobrobiti njezinih građana:

1. akademik DUŠAN BILANDŽIĆ

2. TOMISLAV BUNTAK

3. prof. dr. sc. BRANKO CARATAN

4. DRAGUTIN DIMITROVIĆ

5. MARTINA FILJAK

6. IVO LATIN – posmrtno

7. ANTUN MILOVIĆ – posmrtno

8. prof. dr. sc. ANĐELKO RUNJIĆ

9. DRAGUTIN POLJAK

10. CELESTIN SARDELIĆ – posmrtno

11. akademik TOME SERAFIMOVSKI

Klasa: 060-03/09-16/04
Urbroj: 71-05-04/1-09-01
Zagreb, 25. rujna 2009.

Predsjednik
Republike Hrvatske
Stjepan Mesić, v. r.

Odluka, NN 122/2009-3007
## Odluka o izmjeni Odluke o osnivanju Nacionalnog odbora za suzbijanje trgovanja ljudima

### NN 122/2009 (12.10.2009.), Odluka o izmjeni Odluke o osnivanju Nacionalnog odbora za suzbijanje trgovanja ljudima

VLADA REPUBLIKE HRVATSKE

3008

Na temelju članka 23. stavaka 1. i 3. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 1. listopada 2009. godine donijela

ODLUKU

O IZMJENI ODLUKE O OSNIVANJU NACIONALNOG ODBORA ZA SUZBIJANJE TRGOVANJA LJUDIMA

I.

U Odluci o osnivanju Nacionalnog odbora za suzbijanje trgovanja ljudima (»Narodne novine«, br. 54/2002 i 41/2004), u točki II. stavku 1. alineja 1. mijenja se i glasi:

»– potpredsjednik/ca Vlade Republike Hrvatske kojeg/u odredi Vlada, predsjednik/ca Nacionalnog odbora«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 023-03/09-02/21

Urbroj: 5030104-09-1

Zagreb, 1. listopada 2009.

Predsjednica
Jadranka Kosor, dipl. iur., v. r.

Odluka, NN 122/2009-3008
## Rješenje o razrješenju državnog tajnika Ministarstva gospodarstva, rada i poduzetništva

### NN 122/2009 (12.10.2009.), Rješenje o razrješenju državnog tajnika Ministarstva gospodarstva, rada i poduzetništva

122 12.10.2009 Rješenje o razrješenju državnog tajnika Ministarstva gospodarstva, rada i poduzetništva

VLADA REPUBLIKE HRVATSKE

3009

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 40. stavka 1. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 1. listopada 2009. godine donijela

RJEŠENJE

O RAZRJEŠENJU DRŽAVNOG TAJNIKA MINISTARSTVA GOSPODARSTVA, RADA I PODUZETNIŠTVA

Razrješuje se LEO BEGOVIĆ dužnosti državnog tajnika Ministarstva gospodarstva, rada i poduzetništva, s danom 24. rujna 2009., radi odlaska na novu dužnost.

Klasa: 080-02/09-02/251

Urbroj: 50304/2-09-01

Zagreb, 1. listopada 2009.

Predsjednica
Jadranka Kosor, dipl. iur., v. r.

Rješenje, NN 122/2009-3009
## Rješenja o imenovanju privremenog direktora Agencije za istraživanje nesreća i ozbiljnih nezgoda zrakoplova

### NN 122/2009 (12.10.2009.), Rješenja o imenovanju privremenog direktora Agencije za istraživanje nesreća i ozbiljnih nezgoda zrakoplova

122 12.10.2009 Rješenja o imenovanju privremenog direktora Agencije za istraživanje nesreća i ozbiljnih nezgoda zrakoplova

VLADA REPUBLIKE HRVATSKE

3010

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 12. stavka 1. Uredbe o osnivanju Agencije za istraživanje nesreća i ozbiljnih nezgoda zrakoplova (»Narodne novine«, broj 110/2009), Vlada Republike Hrvatske je na sjednici održanoj 1. listopada 2009. godine donijela

RJEŠENJE

O IMENOVANJU PRIVREMENOG DIREKTORA AGENCIJE ZA ISTRAŽIVANJE NESREĆA I 0ZBILJNIH NEZGODA ZRAKOPLOVA

Imenuje se DINKO VODANOVIĆ privremenim direktorom Agencije za istraživanje nesreća i ozbiljnih nezgoda zrakoplova.

Klasa: 080-02/09-01/258

Urbroj: 50304/2-09-01

Zagreb, 1. listopada 2009.

Predsjednica
Jadranka Kosor, dipl. iur., v. r.

Rješenje, NN 122/2009-3010
## Rješenje o razrješenju člana Međuresorne radne skupine za integrirano upravljanje granicom Republike Hrvatske

### NN 122/2009 (12.10.2009.), Rješenje o razrješenju člana Međuresorne radne skupine za integrirano upravljanje granicom Republike Hrvatske

122 12.10.2009 Rješenje o razrješenju člana Međuresorne radne skupine za integrirano upravljanje granicom Republike Hrvatske

VLADA REPUBLIKE HRVATSKE

3011

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. stavka 3. Odluke o osnivanju Međuresorne radne skupine za integrirano upravljanje granicom Republike Hrvatske od 21. travnja 2005. i 19. listopada 2007., Vlada Republike Hrvatske je na sjednici održanoj 1. listopada 2009. godine donijela

RJEŠENJE

O RAZRJEŠENJU ČLANA MEĐURESORNE RADNE SKUPINE ZA INTEGRIRANO UPRAVLJANJE GRANICOM REPUBLIKE HRVATSKE

Razrješuje se ZDRAVKO ADAMOVIĆ dužnosti člana Međuresorne radne skupine za integrirano upravljanje granicom Republike Hrvatske.

Klasa: 080-02/09-02/10

Urbroj: 50304/2-09-03

Zagreb, 1. listopada 2009.

Predsjednica
Jadranka Kosor, dipl. iur., v. r.

Rješenje, NN 122/2009-3011
## Rješenje o imenovanju člana Međuresorne radne skupine za integrirano upravljanje granicom Republike Hrvatske

### NN 122/2009 (12.10.2009.), Rješenje o imenovanju člana Međuresorne radne skupine za integrirano upravljanje granicom Republike Hrvatske

122 12.10.2009 Rješenje o imenovanju člana Međuresorne radne skupine za integrirano upravljanje granicom Republike Hrvatske

VLADA REPUBLIKE HRVATSKE

3012

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. stavka 3. Odluke o osnivanju Međuresorne radne skupine za integrirano upravljanje granicom Republike Hrvatske od 21. travnja 2005. i 19. listopada 2007., Vlada Republike Hrvatske je na sjednici održanoj 1. listopada 2009. godine donijela

RJEŠENJE

O IMENOVANJU ČLANA MEĐURESORNE RADNE SKUPINE ZA INTEGRIRANO UPRAVLJANJE GRANICOM REPUBLIKE HRVATSKE

Imenuje se mr. sc. IVAN NAĐ članom Međuresorne radne skupine za integrirano upravljanje granicom Republike Hrvatske.

Klasa: 080-02/09-01/11

Urbroj: 50304/2-09-03

Zagreb, 1. listopada 2009.

Predsjednica
Jadranka Kosor, dipl. iur., v. r.

Rješenje, NN 122/2009-3012
## Rješenje o razrješenju člana Povjerenstva za suzbijanje zlouporabe opojnih droga

### NN 122/2009 (12.10.2009.), Rješenje o razrješenju člana Povjerenstva za suzbijanje zlouporabe opojnih droga

122 12.10.2009 Rješenje o razrješenju člana Povjerenstva za suzbijanje zlouporabe opojnih droga

VLADA REPUBLIKE HRVATSKE

3013

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. stavka 3. Odluke o osnivanju Povjerenstva za suzbijanje zlouporabe opojnih droga od 12. rujna 2002., 18. veljače 2004. i 1. listopada 2009., Vlada Republike Hrvatske je na sjednici održanoj 1. listopada 2009. godine donijela

RJEŠENJE

O RAZRJEŠENJU ČLANA POVJERENSTVA ZA SUZBIJANJE ZLOUPORABE OPOJNIH DROGA

Razrješuje se mr. sc. IVAN DAMJANOVIĆ dužnosti člana Povjerenstva za suzbijanje zlouporabe opojnih droga.

Klasa: 080-02/09-02/181

Urbroj: 50304/2-09-05

Zagreb, 1. listopada 2009.

Predsjednica
Jadranka Kosor, dipl. iur., v. r.

Rješenje, NN 122/2009-3013
## Rješenje o imenovanju člana Povjerenstva za suzbijanje zlouporabe opojnih droga

### NN 122/2009 (12.10.2009.), Rješenje o imenovanju člana Povjerenstva za suzbijanje zlouporabe opojnih droga

122 12.10.2009 Rješenje o imenovanju člana Povjerenstva za suzbijanje zlouporabe opojnih droga

VLADA REPUBLIKE HRVATSKE

3014

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. stavka 3. Odluke o osnivanju Povjerenstva za suzbijanje zlouporabe opojnih droga od 12. rujna 2002., 18. veljače 2004. i 1. listopada 2009., Vlada Republike Hrvatske je na sjednici održanoj 1. listopada 2009. godine donijela

RJEŠENJE

O IMENOVANJU ČLANA POVJERENSTVA ZA SUZBIJANJE ZLOUPORABE OPOJNIH DROGA

Imenuje se SANJA NOLA članom Povjerenstva za suzbijanje zlouporabe opojnih droga.

Klasa: 080-02/09-01/192

Urbroj: 50304/2-09-05

Zagreb, 1. listopada 2009.

Predsjednica
Jadranka Kosor, dipl. iur., v. r.

Rješenje, NN 122/2009-3014
## Pravilnik o kakvoći uniflornog meda

### NN 122/2009 (12.10.2009.), Pravilnik o kakvoći uniflornog meda

MINISTARSTVO POLJOPRIVREDE, RIBARSTVA I RURALNOG RAZVOJA

3018

Na temelju članka 94. stavka 2. Zakona o hrani (»Narodne novine« br. 46/07, 155/08), ministar poljoprivrede, ribarstva i ruralnog razvoja donosi

PRAVILNIK

O KAKVOĆI UNIFLORNOG MEDA

I. OPĆE ODREDBE

Članak 1.

Ovim se Pravilnikom propisuju zahtjevi kakvoće kojima u proizvodnji i pri stavljanju na tržište mora udovoljavati uniflorni med.

Članak 2.

Odredbe ovoga Pravilnika ne primjenjuju se na proizvode koji su zakonito proizvedeni i/ili stavljeni na tržište u državi članici Europske unije ili EFTA-e koja je ugovorna strana Sporazuma o Europskom gospodarskom prostoru.

Članak 3.

Na označavanje meda iz članka 1. ovoga Pravilnika primjenjuju se odredbe Pravilnika o označavanju, reklamiranju i prezentiranju hrane (»Narodne novine« br. 41/08), odredbe Pravilnika o medu (»Narodne novine« br. 93/09) koje se odnose na označavanje te odredbe ovoga Pravilnika.

II. POSEBNE ODREDBE

Članak 4.

1) Uniflorni med se može označiti prema određenoj biljnoj vrsti ako u netopljivom sedimentu sadrži najmanje 45% peludnih zrnaca iste biljne vrste.

2) Iznimno od stavka 1. ovoga članka, uniflorni med se može označiti nazivom sljedećih biljnih vrsta ako je udio peludnih zrnaca u netopljivom sedimentu najmanje:

|  |  |
| --- | --- |
| Naziv biljne vrste | Udio peludnih zrnaca u netopljivom sedimentu |
| Pitomi kesten (Castanea sativa Mill.) | 85% |
| Uljana repica (Brassica napus L.) | 60% |
| Facelija (Phacelia tanacetifolia Benth.) | 60% |
| Lipa (Tilia spp.) | 25% (10%\*) |
| Bagrem (Robinia pseudoacacia L.) | 20% |
| Metvica (Mentha spp.) | 20% |
| Vrijesak (Calluna vulgaris L.) | 20% |
| Vrisak, Primorski vrijesak (Satureja montana L.) | 20% |
| Maslačak (Taraxacum officinale Weber) | 20% |
| Ružmarin (Rosmarinus officinalis L.) | 20% |
| Kadulja (Salvia officinalis L.) | 15% (10%\*) |
| Planika (Arbutus unedo L.) | 10% |
| Agrumi (Citrus spp.) | 10% (5%\*) |
| Lavanda (Lavandula spp.) | 10% (5%\*) |

\*uz karakteristična senzorska svojstva meda za određenu biljnu vrstu (miris, okus, boja)

III. UTVRĐIVANJE SUKLADNOSTI

Članak 5.

1) Za utvrđivanje sukladnosti proizvoda sa zahtjevima kakvoće propisanima ovim Pravilnikom u svrhu službene kontrole koriste se metode propisane Pravilnikom o medu (»Narodne novine« br. 93/09).

2) Utvrđivanje sukladnosti iz stavka 1. ovoga članka provode ovlašteni laboratoriji.

IV. PRIJELAZNE I ZAVRŠNE ODREDBE

Članak 6.

Danom stupanja na snagu ovoga Pravilnika prestaju važiti odredbe Pravilnika o kakvoći meda i drugih pčelinjih proizvoda (»Narodne novine« br. 20/00) koje se odnose na druge pčelinje proizvode te proizvode na osnovi meda i drugih pčelinjih proizvoda.

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-01/55

Urbroj: 525-13-2-0495/09-12

Zagreb, 30. rujna 2009.

Ministar
Petar Čobanković, v. r.

Pravilnik, NN 122/2009-3018